Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000 23 artiklaan perustuvat jäsenvaltioiden ilmoitukset



Virallinen lehti nro C 151 , 22/05/2001 s. 0004 - 0017



Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000 23 artiklaan perustuvat jäsenvaltioiden ilmoitukset (2001/C 151/04) Johdanto Tässä Euroopan yhteisöjen virallisessa lehdessä on osa tiedoista, jotka on asetuksen (EY) N:o 1348/2000(1) 23 artiklan 2 kohdan nojalla julkaistava. Kyseessä on asetuksen (EY) N:o 1348/2000 2 (lähettävät viranomaiset), 3, 4, 9, 10, 13, 14, 15 ja 19 artiklassa tarkoitetut jäsenvaltioiden ilmoittamat tiedot. Saksan ilmoittamat tiedot koskevat väliaikaisia toimenpiteitä, joita sovelletaan siihen asti, kunnes Saksan laki, jolla yhteisön oikeuden säännökset pannaan täytäntöön, tulee voimaan. Tarkennettakoon, että asetus ei velvoita Tanskaa. Mukana ei ole tietoja kunkin jäsenvaltion nimeämistä vastaanottavista viranomaisista, koska käsikirja, johon tiedot on koottu, on ennen sen julkaisemista annettava asetuksen 18 artiklassa tarkoitetun komitean käsiteltäväksi. Tässä julkaistut tiedot, erityisesti keskusyksikköihin liittyvät tiedot, käytännössä mahdollistavat asetuksen soveltamisen. Asetuksen mukaan keskusyksikköjen tehtävänä on toimittaa tietoja lähettäville viranomaisille, etsiä ratkaisuja ongelmiin, joita saattaa syntyä, ja lähettää poikkeustapauksissa tiedoksiantopyyntö toimivaltaiselle vastaanottavalle viranomaiselle lähettävän viranomaisen pyynnöstä. Jos jäsenvaltiot ovat nimenneet vastaanottavat viranomaiset, nämä voivat ottaa asetuksen voimaantulopäivästä alkaen hoitaakseen tehtävät, jotka niille asetuksessa annetaan. Vaikka vastaanottavia viranomaisia koskevia tietoja ei ole julkaistu, asiakirjoja voidaan antaa tiedoksi asetuksen voimaantulopäivän ja kyseisten tietojen julkaisupäivän välisenä aikana pitäen tilannetta 3 artiklan ensimmäisen kohdan c alakohdassa tarkoitettuna poikkeustapauksena. Näin ollen vastaanottavia viranomaisia koskevien tietojen julkaisemiseen saakka lähettävät viranomaiset voivat kääntyä keskusyksikön puoleen siinä jäsenvaltiossa, jonka alueella asiakirja on annettava tiedoksi, ja pyytää - kyseisessä asiassa toimivaltaisen vastaanottavan viranomaisen nimen, osoitteen ja muita 2 artiklan 4 kohdassa mainittuja tietoja myöhempää suoraa yhteydenottoa varten, tai - keskusyksikköä lähettämään tiedoksiantopyynnön toimivaltaiselle vastaanottavalle viranomaiselle. Lähettävä viranomainen voi ottaessaan yhteyttä keskusyksikköön siinä jäsenvaltiossa, jonka alueella asiakirja on annettava tiedoksi, tarvittaessa pyytää apua oman jäsenvaltionsa keskusyksiköltä. BELGIA 2 artikla Lähettävät viranomaiset 1. Rauhantuomarien ja poliisituomioistuinten notaarit 2. Ensimmäisen asteen tuomioistuinten notaarit 3. Kaupallisia asioita käsittelevien tuomioistuinten notaarit 4. Työtuomioistuinten notaarit 5. Muutoksenhakutuomioistuinten (ja työtuomioistuinten muutoksenhakuasteen - cours de travail) notaarit 6. Korkeimman oikeuden notaarit 7. Ministère public (ml. sen (työtuomioistuimen) yhteydessä toimiva erityisyksikkö auditorat du travail) 8. Haastemiehet 3 artikla Keskusyksikkö Keskusyksikkö on Belgian haastemiesten yhdistys Chambre nationale des huissiers de justice/Nationale Kamer van Gerechtsdeurwaarders van België. Chambre nationale des huissiers de justice Nationale Kamer van Gerechtsdeurwaarders Avenue Henri Jaspar/Henri Jasparlaan 93 B - 1060 Bruxelles/Brussel Puh.(32-2) 538 00 92 Faksi(32-2) 539 41 11 S-posti:Chambre.Nationale@huissiersdejustice.be Nationale.Kamer@gerechtsdeurwaarders.be Kielet: ranska, hollanti, saksa ja englanti. 4 artikla Asiakirjojen lähettäminen Pyyntölomake (vakiolomake) voidaan täyttää ranskaksi, hollanniksi, saksaksi tai englanniksi. 9 artikla Tiedoksiantopäivä Belgia aikoo poiketa 9 artiklan säännöksistä. 10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää ranskaksi, hollanniksi, saksaksi tai englanniksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Belgia vastustaa 13 artiklan 1 kohdassa säädetyn mahdollisuuden soveltamista alueellaan. 14 artikla Postitiedoksiannot Belgia hyväksyy oikeudenkäyntiasiakirjojen postitiedoksiannon seuraavilla ehdoilla: - kirjattu kirje, josta annetaan vastaanottotodistus tai vastaava asiakirja - asiakirjasta on oltava käännös asetuksen 8 artiklassa tarkoitetulla kielellä - on käytettävä keskusyksikön tätä varten laatimaa lomaketta. 15 artikla Suora tiedoksiantopyyntö Belgia ei vastusta 15 artiklan 1 kohdan mukaista mahdollisuutta asiakirjojen suoraan tiedoksiantoon. 19 artikla Oikeuteen saapumatta jättävä vastaaja Belgian tuomioistuimet voivat 1 kohdan säännöksistä huolimatta ratkaista asian, jos kaikki 2 kohdassa tarkoitetut edellytykset täyttyvät. Saman artiklan 4 kohdassa tarkoitettu hakemus muutoksenhakuajan umpeenkulumisen aiheuttamista seuraamuksista vapauttamisesta voidaan tehdä vuoden kuluessa päätöksen antamisesta. SAKSA Oikeudenkäynti- ja muiden asiakirjojen tiedoksiannosta jäsenvaltioissa siviili- ja kauppaoikeudellisissa asioissa annetun lain (jäljempänä "EU-tiedoksiantolain") voimaantuloon asti Saksan liittotasavallassa on voimassa seuraava väliaikainen järjestely: a) Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa annetun asetuksen (EY) N:o 1348/2000 täytäntöönpanosta vastaavat kaikki ne yksiköt, keskusviranomaiset(2) mukaan luettuina, jotka ovat oikeudenkäynti- ja muiden asiakirjojen tiedoksiantoa ulkomailla siviili- tai kauppaoikeudellisissa asioissa koskevan 15 päivänä marraskuuta 1965 tehdyn Haagin yleissopimuksen tai kyseistä yleissopimusta tai riita-asiain oikeudenkäyntiä koskevaa, 1 päivänä maaliskuuta 1954 tehtyä yleissopimusta täydentävien sopimusten nojalla tehtyjen sopimusten mukaisesti toimivaltaisia käsittelemään tiedoksiantoa varten ulkomaille lähetettäviä asiakirjoja. b) Tiedoksiannon lähettäminen suoraan postissa ilman eri pyyntöä sallitaan Saksan alueella edellyttäen, että tiedoksianto toimitetaan kirjattuna saantitodistuslähetyksenä. Tällöin tiedoksiannettava asiakirja on kirjoitettava tai käännettävä saksan kielelle tai, jos henkilö on vastaanottavan jäsenvaltion kansalainen, vaihtoehtoisesti kyseisen jäsenvaltion viralliselle kielelle. KREIKKA 2 artikla Lähettävät viranomaiset Lähettävät viranomaiset ovat korkeimman oikeuden syyttäjäviranomaiset, muutoksenhakutuomioistuinten syyttäjäviranomaiset ja ensimmäisen asteen tuomioistuinten syyttäjäviranomaiset. 3 artikla Keskusyksikkö Keskusyksikkö on oikeusministeriö. Υπουργείο Δικαιοσύνης/Ipourgio Dikeosinis Mesogíon 96 GR - 11527 Ateena Puh. (30-1) 771 41 86 Faksi (30-1) 771 59 94. Keskusyksikössä asiasta vastaavat virkailijat ovat rva Arjiro Eleftheriadu, rva Irini Kuzeli ja hra Jorgos Kuvelas, jotka osaavat kreikkaa, englantia ja ranskaa. 4 artikla Asiakirjojen lähettäminen Pyyntölomake (vakiolomake) voidaan täyttää kreikan lisäksi myös englanniksi tai ranskaksi. 9 artikla Tiedoksiantopäivä Kreikka ei aio poiketa 9 artiklan 1 ja 2 kohdan säännöksistä. 10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää kreikan lisäksi myös englanniksi tai ranskaksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Kreikka ei vastusta kyseistä artiklaa. 14 artikla Postitiedoksiannot Lähetysten tai ilmoitusten toimittaminen postitse hyväksytään, jos lähetys on kirjattu. Lähetyksen vastaanottaja saa olla vastaanottajaksi merkityn henkilön lisäksi hänen laillinen edustajansa tai puoliso, lapsi, sisarukset tai vanhemmat. 15 artikla Suora tiedoksiantopyyntö Kreikka ei vastusta kyseistä artiklaa. 19 artikla Oikeuteen saapumatta jättävä vastaaja Kreikkalaiset tuomioistuimet eivät 1 kohdan säännöksistä huolimatta ole velvollisia ratkaisemaan asiaa, mikäli 2 kohdassa tarkoitetut edellytykset täyttyvät. Saman artiklan 4 kohdassa tarkoitettu hakemus muutoksenhakuajan umpeenkulumisen aiheuttamista seuraamuksista vapauttamisesta voidaan tehdä kolmen vuoden kuluessa päätöksen antamisesta. ESPANJA 2 artikla Lähettävät viranomaiset Espanjassa lähettäviä viranomaisia ovat ensimmäisen oikeusasteen tuomioistuinten notaarit (Secretarios Judiciales de los Juzgados de Primera Instancia). 3 artikla Keskusyksikkö Espanjan nimeämä keskusyksikkö on oikeusministeriön kansainvälisestä oikeudellisesta yhteistyöstä vastaava osasto Subdirección General de Cooperación Jurídica Internacional del Ministerio de Justicia. Subdirección General de Cooperación Jurídica Internacional Ministerio de Justicia San Bernardo, 62 E - 28015 Madrid Faksi (34) 913 90 44 57 Toistaiseksi hyväksytään vain postitse toimitetut asiakirjat. Kielet: espanja, ranska ja englanti. 4 artikla Asiakirjojen lähettäminen Pyyntölomake (vakiolomake) voidaan täyttää espanjan lisäksi myös englanniksi, ranskaksi tai portugaliksi. 9 artikla Tiedoksiantopäivä Espanja poikkeaa 9 artiklan 3 kohdan nojalla kyseisen artiklan 2 kohdan säännöksistä. Syinä poikkeamiseen ovat tarve taata oikeusvarmuus ja oikeus tehokkaaseen oikeusturvaan. Espanjan oikeusjärjestelmän mukaan tiedoksiantopäivä on 9 artiklan 1 kohdan mukaisesti päivä, jona tiedoksianto tapahtuu vastaanottavan jäsenvaltion lainsäädännön mukaisesti. Espanjassa oikeudenkäynneillä ei ole tiettyä määräaikaa vaan oikeudenkäyntiin liittyvät määräajat lasketaan alkaviksi asiakirjan tiedoksiantopäivää seuraavana päivänä. 10 artikla Todistus tiedoksiannosta ja tiedoksi annetun asiakirjan jäljennös Asetuksen 10 artiklassa tarkoitettua todistusta ei hyväksytä muulla kuin espanjan kielellä. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Espanja ei vastusta asiakirjojen tiedoksiantoa diplomaattisten edustajien tai konsuliviranomaisten välityksellä 13 artiklan 1 kohdassa säädetyin edellytyksin. 14 artikla Postitiedoksiannot Espanja hyväksyy asiakirjojen tiedoksiannon postilaitoksen välityksellä edellyttäen, että lähetykseen sisältyy vastaanottoilmoitus ja lomake on täytetty espanjan kielellä. 15 artikla Suora tiedoksiantopyyntö Espanja ei vastusta 15 artiklan 1 kohdan mukaista mahdollisuutta asiakirjojen suoraan tiedoksiantoon. 19 artikla Oikeuteen saapumatta jättävä vastaaja Espanjalaiset tuomioistuimet voivat kumota oikeudenkäynnille myönnetyn lykkäyksen ja ratkaista asian 19 artiklan 1 kohdan säännöksistä huolimatta, jos artiklan 2 kohdassa säädetyt edellytykset täyttyvät. Tuomioistuinten mahdollisuudesta vapauttaa muutoksenhakuajan päättymisen aiheuttamista seuraamuksista Espanja huomauttaa, että vapauttamista koskevaa hakemusta ei tutkita, jos se esitetään päätöksen tekemisestä alkavan yhden vuoden määräajan päätyttyä. RANSKA 2 artikla Lähettävät viranomaiset 1. Haastemiehet. 2. Tuomiokuntien yksiköt (kirjaamot ja kansliat), joilla on toimivalta antaa asiakirjoja tiedoksi. 3 artikla Keskusyksikkö Keskusyksikkö on Bureau de l'entraide judiciaire civile et commerciale. Bureau de l'entraide judiciaire civile et commerciale Direction des affaires Civiles et du sceau 13, place Vendôme F - 75042 Paris Cedex 01 Puh.(33)144 86 14 83/(33) 144 86 14 01 Faksi(33) 144 86 14 06. Kielet: ranska ja englanti. 4 artikla Asiakirjojen lähettäminen Pyyntölomake (vakiolomake) voidaan täyttää ranskaksi tai englanniksi. 9 artikla Tiedoksiantopäivä Ranska aikoo poiketa 9 artiklan 2 kohdan säännöksistä. Poikkeuksen edellytykset: Artiklan 2 kohdan soveltamisalaa laajennetaan poistamalla kaksi seuraavaa edellytystä: - oikeudenkäyntiin liittyvä asiakirja, - asiakirja, jonka tiedoksiantamisaika on umpeutunut. Näin ollen 2 kohta kuuluu seuraavasti: "Oikeudenkäynti- tai muun asiakirjan tiedoksiantamista koskeva päivä hakijaan nähden määräytyy pyynnön lähettäneen jäsenvaltion lainsäädännön mukaisesti." Poikkeuksen perusteet: Tiedoksiantamispäivämäärä hakijaan nähden on päivä, jona Ranskan viranomainen toimittaa asiakirjan perille. Tiedoksiantamispäivämäärä on tärkeä paitsi oikeudenkäyntiasiakirjojen myös muiden asiakirjojen osalta, sillä lainsäädännössä nimenomaan vaaditaan haastemiehen asiakirjaa, koska sen perusteella voidaan varmuudella määrittää toimittamisajankohta, josta tietyn oikeuden säilyminen tai harjoittaminen riippuu. Tämä koskee erityisesti tiettyjä yritysten vuokrasopimuksia (irtisanominen, jatkaminen tai käyttötarkoituksen muuttaminen) tai maanvuokraussopimuksia (irtisanominen, droit de reprise, etuosto-oikeus) sekä vakuuksia ja täytäntöönpanomääräyksiä (takavarikko, karkottaminen). Asiakirjan päivämäärään voi liittyä oikeusvaikutuksia myös silloin kun sen toimittamiselle asetettu määräaika ei perustu lainsäädäntöön, riippumatta siitä onko itse asiakirja oikeudellinen vai ei. Esimerkkinä tästä voidaan mainita tuomion tiedoksiantamispäivämäärä, josta alkaa muutoksenhakua koskeva määräaika, tai maksamismääräyksen tiedoksiantamispäivämäärä, joka keskeyttää vanhenemisajan tai josta viivästyskorko lasketaan. Tällaisissa tapauksissa hakijan on oikeusvarmuuden vuoksi saatava viipymättä ja varmuudella tietää päivä, jona asiakirja on toimitettu perille. 10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää ranskaksi tai englanniksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Ranska ei aio vastustaa 13 artiklan 1 kohdassa säädetyn mahdollisuuden soveltamista alueellaan. 14 artikla Postitiedoksiannot Asiakirjat on lähetettävä kirjattuna kirjeenä vastaanottotodistusta vastaan, ja mukana on oltava luettelo lähetetyistä asiakirjoista tai on varmistettava muulla tavoin, että lähetys- ja vastaanottopäivämäärä ja paketin sisältö voidaan tarkistaa. 15 artikla Suora tiedoksiantopyyntö Ranska ei vastusta 15 artiklan 1 kohdan mukaista mahdollisuutta asiakirjojen suoraan tiedoksiantoon. 19 artikla Oikeuteen saapumatta jättävä vastaaja Ranskan tuomioistuimet voivat 1 kohdan säännöksistä huolimatta ratkaista asian, jos kaikki 2 kohdassa tarkoitetut edellytykset täyttyvät. Saman artiklan 4 kohdassa tarkoitettu hakemus muutoksenhakuajan umpeenkulumisen aiheuttamista seuraamuksista vapauttamisesta voidaan tehdä vuoden kuluessa päätöksen antamisesta. IRLANTI 2 artikla Lähettävät viranomaiset Irlannissa vastaanottavina viranomaisina toimivat kreivikuntien rekisteriviranomaiset (County Registrars), joita on yhteensä 26 ja jotka toimivat kreivikuntien alioikeuksien (Circuit Court Office) yhteydessä. 3 artikla Keskusyksikkö The Master The High Court Four Courts Dublin 7 Ireland. Asiakirjat voidaan antaa tiedoksi joko englanniksi tai iiriksi lähettämällä ne postitse tai faksilla osoitteeseen Central Office of the High Court, faksinumero (353-1) 872 58 69. Central Office of the High Court ottaa tiedoksiantoja vastaan myös puhelimitse numerossa (353-1) 888 60 00. 4 artikla Asiakirjojen lähettäminen Pyyntölomake (vakiolomake) voidaan täyttää englannin ja iirin lisäksi myös ranskaksi. 9 artikla Tiedoksiantopäivä Irlanti aikoo poiketa tämän artiklan säännöksistä. Se, että tiedoksiannon pyytäjään ja vastaanottajaan nähden sovelletaan joissain tapauksissa eri tiedoksiantopäivää, aiheuttaa hankaluuksia. Tässä artiklassa esitetyn säännön käyttöönottaminen ei olisi nykyisen oikeuskäytännön mukaista etenkin kun sääntö on muotoiltu epäselvästi. 10 artikla Todistus tiedoksiannosta ja tiedoksi annetun asiakirjan jäljennös Pyyntölomake (vakiolomake) voidaan täyttää englannin ja iirin lisäksi myös ranskaksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Irlanti ei vastusta tätä. 14 artikla Postitiedoksiannot Irlanti hyväksyy postitiedoksiannon, kun asiakirjat lähetetään etukäteen maksettuna kirjattuna kirjeenä ja kun jakelusta vastaa yritys, joka palauttaa jakamatta jääneet lähetykset lähettäjälle. 15 artikla Suora tiedoksiantopyyntö Artiklan 2 kohdan nojalla Irlanti ilmoittaa, että se ei vastusta sitä, että henkilö, jonka etua oikeudenkäynti koskee, toimituttaa asiakirjojen tiedoksiannon suoraan irlantilaisen asianajajan (solicitor) välityksellä. 19 artikla Oikeuteen saapumatta jättävä vastaaja Artiklan 1 kohdan säännöksistä huolimatta irlantilainen tuomioistuin voi ratkaista asian, jos 2 kohdassa mainitut edellytykset täyttyvät, vaikka se ei olisi saanut todistusta tai jäljennöstä tiedoksiannosta. Asetuksen 19 artiklan 4 kohdan osalta on tuomioistuimen asia varmistua siitä, että hakemus muutoksenhakuajan umpeenkulumisen aiheuttamista seuraamuksista vapauttamiseksi on tehty kohtuullisen ajan kuluessa siitä, kun vastaaja on saanut tiedon päätöksestä. ITALIA 2 artikla Lähettävät viranomaiset 1. Muutoksenhakutuomioistuinten yhteydessä toimivat haastemiesten virastot (Uffici unici degli ufficiali giudiziari costituiti presso le Corti di appello). 2. Haastemiesten virastot, jotka toimivat muiden kuin muutoksenhakutuomioistuinten ja niiden erillisjaostojen yhteydessä (Uffici unici degli ufficiali giudiziari costituiti presso i tribunali ordinari che non siano sede di Corte di appello e presso le relative sezioni distaccate). 3 artikla Keskusyksikkö Keskusyksikkö on Rooman muutoksenhakutuomioistuimen yksikkö. Ufficio unico degli ufficiali giudiziari presso la Corte d'appello di Roma via C. Poma, 5 I - 00195 Roma Puh. (39) 06 37 51 73 34 Faksi (39) 06 372 46 67. Italiassa tiedoksiannettavat asiakirjat on toimitettava postitse, ja ne myös palautetaan lähettäville viranomaisille postitse. Kielet: italia, ranska ja englanti. 4 artikla Asiakirjojen lähettäminen Pyyntölomake (vakiolomake) voidaan täyttää italian lisäksi myös ranskaksi tai englanniksi. 9 artikla Tiedoksiantopäivä Asetuksen 9 artiklan 1 ja 2 kohdan säännöksiin ei sovelleta poikkeuksia, vaan tiedoksiantamispäivämäärä määräytyy vastaanottavan jäsenvaltion lainsäädännön mukaan. 10 artikla Todistus tiedoksiannosta ja tiedoksi annetun asiakirjan jäljennös Todistuslomake, josta käy ilmi, että tiedoksiantoon liittyvät muodollisuudet on täytetty, voidaan täyttää italian lisäksi ranskaksi tai englanniksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Italia vastustaa sitä, että oikeudenkäyntiasiakirjat annettaisiin tiedoksi toisessa jäsenvaltiossa oleskeleville henkilöille suoraan diplomaattisten edustajien tai konsuliviranomaisten välityksellä (paitsi jos asiakirjat on annettava tiedoksi toisessa jäsenvaltiossa asuville Italian kansalaisille). Italia vastustaa sitä, että oikeudenkäyntiasiakirjat annettaisiin tiedoksi Italiassa oleskeleville henkilöille suoraan diplomaattisten edustajien tai konsuliviranomaisten välityksellä, paitsi jos asiakirjat on annettava tiedoksi sen jäsenvaltion kansalaisille, josta asiakirjat ovat peräisin. 14 artikla Postitiedoksiannot Postitiedoksiantamisen välttämätön edellytys on, että asiakirjan mukana on sen italiankielinen käännös. 15 artikla Suora tiedoksiantopyyntö Ei ole estettä sille, että henkilö, jonka etua oikeudenkäynti koskee, toimituttaa oikeudenkäyntiasiakirjojen tiedoksiannon suoraan vastaanottavan jäsenvaltion toimivaltaisten viranomaisten välityksellä. 19 artikla Oikeuteen saapumatta jättävä vastaaja Italian tuomioistuimet eivät voi ratkaista asiaa, jos 1 kohdassa säädetyt edellytykset eivät täyty. LUXEMBURG 2 artikla Lähettävät viranomaiset Lähettäviksi viranomaisiksi on nimetty haastemiehet. 3 artikla Keskusyksikkö Keskusyksikkö on Parquet général près la Cour supérieure de Justice (yleinen syyttäjävirasto). Parquet général près la Cour supérieure de justice Boîte postale 15 L - 2010 Luxembourg Puh.(352) 47 59 81-336 Faksi(352) 47 05 50 S-posti:Parquet.General@mj.etat.lu Kielet: ranska ja saksa. 4 artikla Asiakirjojen lähettäminen Pyyntölomake (vakiolomake) voidaan täyttää ranskaksi tai saksaksi. 9 artikla Tiedoksiantopäivä Luxemburg ei ota kantaa tähän kohtaan, koska se soveltaa 9 artiklan kumpaakin kohtaa siinä muodossa kuin ne sisältyvät asetukseen. 10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää ranskaksi tai saksaksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Luxemburg vastustaa sitä, että oikeudenkäynti- tai muiden asiakirjojen tiedoksiantaminen hoidettaisiin toisessa jäsenvaltiossa suoraan diplomaattisten edustajien tai konsuliviranomaisten välityksellä. Luxemburg vastustaa myös sitä, että muiden jäsenvaltioiden diplomaattiset edustajat tai konsuliviranomaiset toimisivat näin Luxemburgin alueella, paitsi jos asiakirjat on annettava tiedoksi sen jäsenvaltion kansalaiselle, josta asiakirjat ovat peräisin. 14 artikla Postitiedoksiannot Oikeudenkäyntiasiakirjat voidaan antaa tiedoksi ainoastaan postitse (oikeudenkäyntiasiakirja on annettava tiedoksi haastemiehen toimesta Luxemburgin lainsäädännön mukaisesti). Postitiedoksianto hyväksytään edellyttäen, että se tapahtuu kirjattuna kirjeenä vastaanottotodistusta vastaan ja että noudatetaan asetuksessa annettuja sääntöjä asiakirjojen kääntämisestä. 15 artikla Suora tiedoksiantopyyntö Luxemburg ei vastusta 15 artiklassa säädettyä mahdollisuutta, koska vastaanottavan valtion haastemies ei ole vastuussa asianomaisen hänelle suoraan toimittaman asiakirjan muodon tai sisällön oikeellisuudesta, vaan ainoastaan niistä tiedoksiantamiseen liittyvistä muodollisuuksista, joita hän hoitaa vastaanottavassa valtiossa. 19 artikla Oikeuteen saapumatta jättävä vastaaja Luxemburgin tuomioistuimet voivat 19 artiklan 1 kohdan säännöksistä huolimatta ratkaista asian, jos kaikki 2 kohdassa tarkoitetut edellytykset täyttyvät. Luxemburg täsmentää 19 artiklan 4 kohdan osalta, että hakemus muutoksenhakuajan umpeenkulumisen aiheuttamista seuraamuksista vapauttamiseksi voidaan jättää tutkimatta, jos sitä ei ole esitetty tuomioistuimen kohtuulliseksi katsoman ajan kuluessa siitä, kun asianomainen on saanut tiedon päätöksestä, tai esteen päättymisestä; hakemus on tehtävä viimeistään vuoden kuluttua päätöksen tiedoksiantamisesta. ALANKOMAAT 2 artikla Lähettävät viranomaiset 1. Haastemiehet. 2. Tuomioistuimet (paikallinen alioikeus kantongerecht, alueellinen tuomioistuin arrondissementsrechtbank, valitustuomioistuin gerechtshof ja ylin tuomioistuin Hoge Raad), jos niille on annettu tehtäväksi antaa haasteet tai muut asiakirjat tiedoksi. 3 artikla Keskusyksikkö Keskusyksikkönä toimii Koninklijke Vereniging van Gerechtsdeurwaarders. Kun uusi haastemieslaki tulee voimaan (v. 2001 puolivälissä), keskusyksikkö on Koninklijke Beroepsorganisatie van Gerechtsdeurwaarders. Kummassakin tapauksessa osoite on: Varrolaan 100 3584 BW Utrecht Postbus 8138 3503 RC Utrecht Nederland Puh.(31-30) 689 89 24 Faksi(31-30) 689 99 24 Sähköposti:kvg@kvgnet.nl (uuden lain voimaatulon myötä: kbvg@kbvgnet.nl). Keskusyksikkö voi ottaa asiakirjoja vastaan/antaa asiakirjoja tiedoksi postitse, faksilla, sähköpostilla tai puhelimitse hollannin tai englannin kielellä. 4 artikla Asiakirjojen lähettäminen Pyyntölomake (vakiolomake) voidaan täyttää hollanniksi tai englanniksi. 9 artikla Tiedoksiantopäivä Alankomaat ei aio poiketa 9 artiklan 1 ja 2 kohdan säännöksistä. 10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää hollanniksi tai englanniksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Alankomaat ei vastusta sitä, että jokin muu jäsenvaltio saa toimittaa oikeudenkäyntiasiakirjojen tiedoksiantamisen Alankomaissa asuville henkilöille suoraan diplomaattisten edustajiensa tai konsuliviranomaistensa välityksellä, kunhan tiedoksianto toteutetaan pakkokeinoja käyttämättä. 14 artikla Postitiedoksiannot Alankomaat hyväksyy oikeudenkäyntiasiakirjojen postitiedoksiannon seuraavin edellytyksin: a) tiedoksianto lähetetään Alankomaissa asuville henkilöille kirjattuna kirjeenä, b) Alankomaissa asuville henkilöille postitse lähetetyt asiakirjat on laadittava tai käännettävä hollanniksi tai kielelle, jota vastaanottaja ymmärtää. 15 artikla Suora tiedoksiantopyyntö Alankomaat ei vastusta suoria tiedoksiantopyyntöjä. 19 artikla Oikeuteen saapumatta jättävä vastaaja Alankomaiden tuomioistuimet voivat (kun valmisteilla oleva täytäntöönpanolaki on saatu hyväksyttyä) 1 kohdan säännöksistä huolimatta ratkaista asian, jos kaikki 2 kohdan edellytykset täyttyvät. Muutoksenhakuaikaan voi saada pidennystä päätöksen antamisen jälkeen, jos hakemus muutoksenhakuajan umpeenkulumisen aiheuttamista seuraamuksista vapauttamiseksi esitetään vuoden kuluessa päätöksen antamispäivästä. ITÄVALTA 2 artikla Lähettävät viranomaiset Lähettäviä viranomaisia ovat alueelliset tuomioistuimet, ensimmäisen oikeusasteen tuomioistuimet, Oberlandesgerichte-tuomioistuimet, Wienin työ- ja sosiaaliasioiden tuomioistuin, Wienin kauppatuomioistuin, Wienin nuorisotuomioistuin ja korkein oikeus. 3 artikla Keskusyksikkö Keskusyksikkö on Itävallan oikeusministeriö. Bundesministerium für Justiz Postfach 63 A - 1016 Wien , tai Bundesministerium für Justiz Museumstraße 7 A - 1070 Wien , tai Bundesministerium für Justiz Neustiftgasse 2 A - 1070 Wien Puh.(43-1) 521 52-22 92 (43-1) 521 52-21 15 (43-1) 521 52-21 30 Faksi(43-1) 521 52-28 29 S-posti:ihor.tarko@bmj.gv.at barbara.goeth@bmj.gv.at georg.lukasser@bmj.gv.at Kielet: saksa ja englanti. 4 artikla Asiakirjojen lähettäminen Pyyntölomake (vakiolomake) voidaan täyttää saksaksi tai englanniksi. 9 artikla Tiedoksiantopäivä Itävalta ei aio poiketa 9 artiklan 1 ja 2 kohdan säännöksistä. 10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää saksaksi tai englanniksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Itävalta ei aio vastustaa 13 artiklan 1 kohdassa säädetyn mahdollisuuden soveltamista alueellaan. 14 artikla Postitiedoksiannot 14 artiklan 2 kohdan mukaisesti toisesta sopimusvaltiosta peräisin olevat postitiedoksiannot hyväksytään Itävallan tasavallan alueella seuraavin edellytyksin: 1. Postitse tiedoksi annettavien asiakirjojen on oltava tiedoksiantopaikan virallisella kielellä laadittuja tai niiden mukana on oltava kyseiselle kielelle laadittu virallinen käännös. 2. Mikäli tätä kielisääntöä ei ole otettu huomioon, tiedoksiannon vastaanottajalla on oikeus kieltäytyä vastaanottamasta asiakirjoja. Jos vastaanottaja käyttää tätä oikeutta, tiedoksiannon ei katsota toteutuneen. Tiedoksiannon vastaanottajalle on ilmoitettava kirjallisesti oikeudesta kieltäytyä vastaanottamasta asiakirjoja. 3. Tiedoksiannon vastaanottaja voi käyttää oikeuttaan kieltäytyä vastaanottamasta asiakirjoja myös ilmoittamalla kolmen päivän kuluessa asiakirjan tiedoksi antaneelle viranomaiselle tai lähettävälle viranomaiselle, ettei hän suostu vastaanottamaan asiakirjaa. Asiakirja on palautettava ilmoituksen yhteydessä. Määräaika alkaa tiedoksi antamisesta; postinkulkuun tarvittavaa aikaa ei lasketa mukaan määräaikaan, vaan postileima on ratkaiseva. 4. Postilähetykset on tehtävä kansainvälisessä postiliikenteessä yleisenä saantitodistuskirjeenä tai kansainvälisen postisopimuksen mukaisena kirjattuna kirjeenä. Tiedoksiannon vastaanottajalle annettavaa ilmoitusta varten suositellaan seuraavaa sanamuotoa: "Das angeschlossene Schriftstück wird Ihnen unter Anwendung der Verordnung (EG) Nr. 1348/2000 des Rates vom 29. Mai 2000 über die Zustellung gerichtlicher und außergerichtlicher Schriftstücke in Zivil- oder Handelssachen in den Mitgliedstaaten, ABl. L 160 vom 30. Juni 2000, S. 37 ff., zugestellt. Sie sind berechtigt, die Annahme des Schriftstückes zu verweigern, wenn dieses nicht in deutscher Sprache abgefasst oder nicht mit einer beglaubigten Übersetzung in diese Sprache versehen ist. Sollten Sie von diesem Annahmeverweigerungsrecht Gebrauch machen wollen, müssen Sie innerhalb von drei Tagen ab der Zustellung gegenüber der Stelle, die das Schriftstück zugestellt hat, oder gegenüber der Absendestelle unter Rücksendung des Schriftstückes an eine dieser Stellen erklären, dass Sie zur Annahme nicht bereit sind." ("Oheiset asiakirjat annetaan teille tiedoksi oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000 mukaisesti. Teillä on oikeus kieltäytyä vastaanottamasta asiakirjoja, jos niitä ei ole laadittu tai virallisesti käännetty saksaksi. Jos haluatte käyttää oikeuttanne kieltäytyä vastaanottamasta asiakirjoja, teidän on kolmen päivän kuluessa tiedoksi antamisesta ilmoitettava asiasta ja palautettava asiakirjat sille viranomaiselle, joka on antanut ne tiedoksi, tai lähettävälle viranomaiselle.") 15 artikla Suora tiedoksiantopyyntö Itävallan tasavalta vastustaa oikeudenkäyntiasiakirjojen tiedoksiantoa alueellaan suoraan vastaanottavan valtion viranomaisten, virkamiesten tai muiden toimivaltaisten henkilöiden välityksellä. 19 artikla Oikeuteen saapumatta jättävä vastaaja Itävallan tuomioistuimet voivat 1 kohdan säännöksistä huolimatta ratkaista asian, jos kaikki 2 kohdassa tarkoitetut edellytykset täyttyvät. Itävalta ei ole ilmoittanut määräaikaa, jonka kuluessa 19 artiklan 4 kohdassa tarkoitettu hakemus muutoksenhakuajan umpeenkulumisen aiheuttamista seuraamuksista vapauttamiseksi on tehtävä. PORTUGALI 2 artikla Lähettävät viranomaiset Portugalin nimeämiä lähettäviä viranomaisia ovat paikalliset Tribunal de Comarca -tuomioistuimet, jotka toimivat myös notariaatteina. 3 artikla Keskusyksikkö Keskusyksikkö on oikeudenhoidon pääosasto Direcção-Geral da Administração da Justiça. Direcção-Geral da Administração da Justiça Avenida 5 de Outubro, n.o 125 P - 1069 - 044 Lisboa Puh.(351) 217 90 62 33-44 Faksi(351) 217 90 62 49. Kielet: portugali, espanja, ranska ja englanti. 4 artikla Asiakirjojen lähettäminen Pyyntölomake (vakiolomake) voidaan täyttää portugaliksi tai espanjaksi. 9 artikla Tiedoksiantopäivä Portugali aikoo poiketa 2 kohdan säännöksistä, koska sen mielestä kahden eri tiedoksiantopäivän määräytyminen kahden eri oikeusjärjestyksen perusteella voi aiheuttaa epäselvyyttä ja -tarkkuutta ja haitata oikeusvarmuuden toteutumista. 10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää portugaliksi tai espanjaksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Portugali ei vastusta kyseistä artiklaa. 14 artikla Postitiedoksiannot Portugali ei vastusta kyseistä artiklaa. 15 artikla Suora tiedoksiantopyyntö Oikeusvarmuuteen liittyvistä syistä Portugali vastustaa asiakirjojen suoraa tiedoksiantoa alueellaan. 19 artikla Oikeuteen saapumatta jättävä vastaaja Portugali ei aio soveltaa 19 artiklan 2 kohdassa säädettyä mahdollisuutta. Sen tuomioistuimet eivät näin ollen voi käyttää kyseisessä säädöksessä tarkoitettua mahdollisuutta. Hakemus muutoksenhakuajan umpeenkulumisen aiheuttamista seuraamuksista vapauttamiseksi on esitettävä vuoden kuluessa päätöksen antamispäivästä (vrt. 19 artiklan 4 kohta). SUOMI 2 artikla Lähettävät viranomaiset Lähettäviä viranomaisia ovat käräjäoikeudet, hovioikeudet, korkein oikeus ja oikeusministeriö. 3 artikla Keskusyksikkö Keskusyksikkö on oikeusministeriö. Oikeusministeriö PL 1 / Eteläesplanadi 10 FIN - 00131 Helsinki Puh.(358-9) 18 25 76 28 Faksi(358-9) 18 25 75 24 S-posti:central.authority@om.fi Asiakirjoja voidaan vastaanottaa postitse, faksina tai sähköpostina. Kielet: suomi, ruotsi, englanti. 4 artikla Asiakirjojen lähettäminen Pyyntölomake voidaan täyttää suomeksi tai englanniksi. 9 artikla Tiedoksiantopäivä Suomi ilmoittaa 9 artiklan 3 kohdan nojalla, ettei se sovella 9 artiklan 1 ja 2 kohdan määräyksiä. Artiklan määräyksillä ei nykyisessä muodossaan ole maan oikeusjärjestelmän kannalta ymmärrettävää merkitystä eikä niitä siten voitaisi Suomessa käytännössä soveltaa. 10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää suomeksi tai englanniksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Suomi ei vastusta tällaista tiedoksiantotapaa. 14 artikla Postitiedoksiannot Suomi hyväksyy postitiedoksiannon, jos vastaanottaja kuittaa saantitodistuksen tai palauttaa todistuksen tiedoksiannon vastaanottamisesta. Muu asiakirja kuin haaste voidaan lähettää postitse myös asianomaisen viranomaiselle tiedoksiantoja varten ilmoittamaan osoitteeseen. 15 artikla Suora tiedoksiantopyyntö Suomi ei vastusta tällaista tiedoksiantotapaa. 19 artikla Oikeuteen saapumatta jättävä vastaaja Suomi ei anna 19 artiklan 2 kohdassa tarkoitettua ilmoitusta, joten Suomen tuomioistuimet eivät voi ratkaista asiaa 19 artiklan 2 kohdan nojalla. Siksi myöskään saman artiklan 4 kohdan tarkoittamaa ilmoitusta ei ole tarpeen tehdä. RUOTSI 2 artikla Lähettävät viranomaiset Lähettäviä viranomaisia ovat tuomioistuimet, ulosottoviranomaiset ja muut Ruotsin viranomaiset, jotka antavat tiedoksi oikeudenkäynti- ja muita asiakirjoja siviili- tai kauppaoikeudellisissa asioissa. 3 artikla Keskusyksikkö Keskusyksikkö on oikeusministeriö. Justitiedepartementet S - 103 33 Stockholm Puh.(46-8)-405 10 00 Faksi(46-8)-20 27 34 S-posti:registrator@justice.ministry.se Asiakirjoja voidaan ottaa vastaan postitse, faksilla tai muulla erikseen sovittavalla tavalla. Yhteyttä voidaan ottaa myös puhelimitse. Kielet: ruotsi ja englanti. 4 artikla Asiakirjojen lähettäminen Pyyntölomake (vakiolomake) voidaan täyttää ruotsiksi tai englanniksi. 9 artikla Tiedoksiantopäivä Ruotsi ei aio soveltaa hakijaan nähden noudatettavaa tiedoksiantopäivää koskevaa 9 artiklan 2 kohtaa, koska Ruotsin oikeusjärjestykselle on vierasta, että tiedoksiannon katsotaan tapahtuneen eri päivinä hakijaan ja vastaanottajaan nähden. 10 artikla Todistus tiedoksiannosta ja tiedoksi annetun asiakirjan jäljennös Todistus tiedoksiannosta voidaan laatia ruotsiksi tai englanniksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Ruotsi hyväksyy sen, että asiakirjat annetaan tiedoksi diplomaattisten edustajien tai konsuliviranomaisten kautta. 14 artikla Postitiedoksiannot Ruotsi ei aseta erityisiä ehtoja postitse tehtävän tiedoksiannon hyväksymiselle. 15 artikla Suora tiedoksiantopyyntö Ruotsi ei vastusta sellaisen henkilön oikeutta, jonka etua oikeudenkäynti koskee, toimituttaa oikeudenkäynti- ja muita asiakirjoja suoraan virkamiesten tai muiden toimivaltaisten henkilöiden välityksellä. Ruotsin viranomaisilla ei ole kuitenkaan velvollisuutta avustaa kyseisissä tapauksissa. 19 artikla Oikeuteen saapumatta jättävä vastaaja Ruotsin tuomioistuimet eivät voi ratkaista asiaa, jos 19 artiklan 2 kohdan mukaiset edellytykset täyttyvät, mutta 1 kohdan eivät. Ruotsi ei aio tehdä 4 kohdan mukaista ilmoitusta. YHDISTYNYT KUNINGASKUNTA 2 artikla Lähettävät viranomaiset 1. Englanti ja Wales: Lähettävä viranomainen on the Senior Master, for the attention of the Foreign Process Department, Royal Courts of Justice. 2. Skotlanti: Lähettäviä viranomaisia ovat Messengers-at-Arms (haastemiehet) ja accredited solicitors (tiettyyn oikeusalaan (esim. liikelainsäädäntö, kauppaoikeus, rikosoikeus) perehtyneet asianajajat). 3. Pohjois-Irlanti: Lähettävä viranomainen on the Senior Master (Queen's Bench and Appeals), Royal Courts of Justice. 4. Gibraltar: Lähettävä viranomainen on The Registrar of the Supreme Court of Gibraltar. 3 artikla Keskusyksikkö 1. Englanti ja Wales: The Senior Master For the attention of the Foreign Process Department (Room E10) Royal Courts of Justice Strand London WC2A 2LL United Kingdom Puh.(44-207) 9 47 61 91 Faksi(44-207) 9 47 62 37. 2. Skotlanti: Scottish Executive Civil Justice and International Division Hayweight House Lauriston Street Edinburgh EH3 9DQ Scotland United Kingdom Puh.(44-131) 221 67 60 Faksi(44-131) 221 68 94. 3. Pohjois-Irlanti: The Master (Queen's Bench and Appeals) Royal Courts of Justice Chichester Street Belfast BT1 3JF United Kingdom Puh.(44-28) 90 72 47 06 Faksi(44-28) 90 23 51 86. 4. Gibraltar: The Registrar of the Supreme Court of Gibraltar Supreme Court Main Street Gibraltar Puh.(350) 788 08 Faksi(350) 771 18. Asiakirjat voidaan antaa tiedoksi kirjeitse, faksilla, sähköpostitse tai puhelimitse, ja keskusyksikkö vastaa käännösten tarkistuksesta. 4 artikla Asiakirjojen lähettäminen Pyyntölomake voidaan täyttää englanniksi tai ranskaksi. 9 artikla Tiedoksiantopäivä Yhdistynyt kuningaskunta aikoo poiketa säännöksestä, koska artiklan soveltaminen vaikeuttaisi entisestään maan lainsäädännön monimutkaisten aikarajasäännösten soveltamista. On tärkeää, että tiedoksiantopäivä voidaan määrittää varmuudella, sillä se määrää ajankohdan, josta lähtien osapuoli voi pyytää yksipuolista päätöstä. Yhdistynyt kuningaskunta katsoo, ettei tämän säännöksen tarkka merkitys tai sen käytännön tavoite ole tarpeeksi selvä ja että se voi näin ollen lisätä sekaannuksen vaaraa. Yhdistynyt kuningaskunta katsookin parhaaksi, että asiasta säädetään kansallisessa lainsäädännössä ainakin siihen asti, kunnes voidaan arvioida, kuinka säännös toimii käytännössä muissa jäsenvaltioissa täytäntöönpanon jälkeen. 10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää englanniksi tai ranskaksi. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Yhdistynyt kuningaskunta ei aio vastustaa 13 artiklan 1 kohdassa säädetyn mahdollisuuden soveltamista alueellaan. 14 artikla Postitiedoksiannot Ensimmäisen luokan postina tai lentopostina. 15 artikla Suora tiedoksiantopyyntö 1. Englanti, Wales ja Pohjois-Irlanti: Englanti, Wales ja Pohjois-Irlanti vastustavat 15 artiklan 1 kohdan mukaista mahdollisuutta asiakirjojen suoraan tiedoksiantoon. 2. Skotlanti: Skotlanti ei vastusta 15 artiklan 1 kohdan mukaista mahdollisuutta asiakirjojen suoraan tiedoksiantoon. 19 artikla Oikeuteen saapumatta jättävä vastaaja Yhdistyneen kuningaskunnan tuomioistuimet voivat Haagin yleissopimuksen määräyksen mukaisesti 1 kohdan säännöksistä huolimatta ratkaista asian, jos kaikki 2 kohdassa tarkoitetut edellytykset täyttyvät. Päätöksen antamisesta alkava määräaika, jonka kuluessa on tehtävä 4 kohdassa tarkoitettu hakemus muutoksenhakuajan umpeenkulumisen aiheuttamista seuraamuksista: 1. Englanti, Wales ja Pohjois-Irlanti: Harkitessaan vastaajan oikeutta hakea muutosta yksipuoliseen päätökseen tuomioistuimen on otettava huomioon, tekikö muutosta hakenut henkilö hakemuksensa viivytyksettä. 2. Skotlanti: Viimeistään vuoden kuluessa päätöksen päivämäärästä. Tämä on Haagin yleissopimuksen mukaista ja kyseinen määräaika sisältyy tuomioistuinten työjärjestykseen. (1) EYVL L 160, 30.6.2000 s. 37. (2) Ks. liite. LIITE SAKSA >TAULUKON PAIKKA>